NETFLIXOVA DOKUMENTARNA SERIJA
Nakon svih ovih godina i dalje se traga za D. B.-jem Cooperom.
Područje su mnogo puta pretražili FBI, vojska i amaterski tragači za blagom.
Mnogi razmišljaju o tome što se možda dogodilo.
Vlasti još ne znaju je li mrtav ili živ.
Za njih je on bjegunac, a za druge legenda.
Svatko istražuje određeno područje.
Neki žele novac, neki žele saznati kojim je putem išao.
Svatko ima svoje mišljenje.
Ljudi zaista žele odgovore na ta pitanja.
Takva je ljudska priroda. To ljude uvijek vodi u određenom smjeru.
Pomoću tehnologije želimo otkriti više o Cooperovim novčanicama.
Pretražit ću mjesto pronalaska novca.
Mnogo toga upućuje na to da je živ.
Nikad nisam htio odustati od ovog slučaja
jer je previše vrijedan.
Priča je predobra. Šteta bi bila reći
da to više ne želim raditi ni u tome sudjelovati.
Uvučeni ste u Cooperov vrtlog.
Dobro došli. Provozat ćemo se.
DRUGA EPIZODA: NEVINI LJUDI NE SKRIVAJU SE U KUTIJAMA
1979.
Danas u sudnici okruga San Joaquin
Rackstraw je zatvoren u samici,
djelomično zato što FBI i dalje misli da je on možda D. B. Cooper.
Jeste li spremni reći jeste li D. B. Cooper ili ne?
Bojim se visine.
Kad smo saznali da ga je FBI istraživao 1978. i 1979. godine…
VODITELJ TIMA
…rekli smo: „Opa, imali su ga.”
No, nisu to mogli dokazati.
Kad sam 2011. godine prvi put čuo za Rackstrawa
koji je imao sve potrebne vještine, odlučili smo oformiti tim.
ČLAN TIMA
U timu istražitelja slučaja ja sam bio odvjetnik.
U njemu je također bilo bivših vojnika, mnogi umirovljeni policajci
i nekoliko obavještajaca.
Stvorili smo tim od 40 članova.
Naš je tim jedinstven
jer su članovi uglavnom ljudi stariji od 50 godina
koji su radili u javnim službama.
Oni vole takvo uzbuđenje.
Gledaju ga i misle: „Možda nisam na prvoj crti,
ali mogu pružiti stručnu podršku.”
Vjerovali su da ima nešto u tom slučaju.
Mislim da postoji jako malo stvari koje se ne mogu riješiti.
Imamo dokaze o Robertu Rackstrawu.
Ako pogledate Rackstrawovo podrijetlo,
on je obučen i osposobljen te ima stav potreban da to izvede.
Taj je tip imao zanimljiv život.
U djetinjstvu je bio problematičan.
Krao je i pio,
ali onda je otkrio vojsku.
Jeste li spremni?
Da!
Krenite!
Njegova nam je obitelj rekla da je vojska spasila Boba.
Stigao sam u Vijetnam u siječnju 1968. godine…
VIJETNAMSKI VETERAN
…a Rackstraw je došao 1969. godine.
Rackstraw je na kraju bio rezervni pilot.
Poučavao ga je Ken Overturf.
ZAPOVJEDNIK JEDINICE 1969.-1970.
Roberta Rackstrawa upoznao sam u Vijetnamu.
Novačio sam pilote i Robert se dobrovoljno javio za misiju.
Projekt se zvao „Project Left Bank”.
„Left Bank” bila je tajna misija određivanja radiosmjera
radi lociranja neprijateljske mete.
Opasnost od pogibije vjerojatno je bila razlog
zašto nije bilo mnogo dobrovoljaca za tu misiju.
Mislim da je za Rackstrawa to bilo uzbudljivo.
Tražio je uzbuđenje.
Bio je lud.
Ali moglo bi se reći i da je bio odvažan.
Znate? Budući da je uspio izvesti nevjerojatne stvari.
Dok sam ja bio zapovjednik voda, izgubili smo jedan zrakoplov
s četiri člana posade.
Izgubili smo Jacka Knappa, Booglea, Smittyja, Heidija.
To su bila četiri iznimna čovjeka.
Ciljaj.
Pucaj.
Ciljaj.
Pucaj.
Ciljaj. Pucaj.
Nakon Vijetnama Rackstraw je raspoređen u Centar za obuku vojnog zrakoplovstva
u Fort Ruckeru u Alabami.
Međutim, nedugo nakon dolaska, imao je problema
jer je bio kažnjen zbog obiteljskog nasilja.
Također je otkriveno da je krivotvorio
veliki dio svojeg vojnog dosjea.
Bio sam razočaran kad sam saznao
da baš i nije onakav kakvim se predstavljao.
KAZNENA EVIDENCIJA OD 1969. DO 1970. SLUŽIO U VIJETNAMU
Rackstraw je otpušten iz vojske.
S obzirom na njegovu obuku,
nesumnjivo bi izgradio karijeru u vojsci.
I nije bio sretan.
Napisao je gnjevno pismo vojsci
u kojem navodi da ne želi koristiti vještine iz vojske
jer bi onda bio prava prijetnja.
GODINE 1971. OTPUŠTEN IZ AMERIČKE VOJSKE
GODINE 1971. D. B. COOPER OTIMA ZRAKOPLOV?
1974.
Bob Rackstraw moj je bivši muž.
BIVŠA ŽENA R. RACKSTRAWA
Vjenčali smo se 1974. godine.
Upravo sam se razvela,
imala sam dvoje divne djece.
Volio je moju djecu,
ali bili smo u braku jedva dvije godine.
KUĆNE SNIMKE OBITELJI RACKSTRAW
Život s njim bio je pustolovina.
Nije bio običan čovjek
koji bi svaki dan nakon posla došao kući i želio večeru na stolu.
Volio je uzbuđenje.
Vodio me na razna mjesta
kao da smo bogataši.
Vjerovala sam mu.
Nikad ga nisam pitala za plaću.
Međutim, onda je otvorio tiskaru u San Joseu.
Krivotvorio je moj potpis
kako bi dobio zajam za tiskaru.
Naravno, tada to nisam znala.
Robert Rackstraw bio je fascinantan lik…
ČLANICA TIMA
…osobito u sedamdesetima.
Kad sam počela pretraživati dosjee u arhivi…
ROBERT W. RACKSTRAW, TUŽENIK
…pronašla sam sudski spis o suđenju zbog ubojstva.
OPTUŽBA: UBOJSTVO
1977.
U kolovozu 1977. godine
javio mi se neki gospodin i zamolio me da mu pomognem…
PRIVATNI ISTRAŽITELJ
…pronaći Philipa Rackstrawa, njegova nestala brata.
Bio je posve siguran da je njegov brat Philip bio žrtva zločina.
OČUH ROBERTA RACKSTRAWA
Robert Rackstraw imao je nekoliko neuspjelih poslovnih pothvata
i vratio se kući u Valley Springs.
Majka mu je umrla od raka.
Očuh mu je htio pomoći i pokrenuli su zajednički posao.
Radni strojevi, građevina, takvi poslovi.
Robert Rackstraw varao je očuhove klijente.
Očuh saznao za to i htio je računovođi odnijeti
vreće pune računa. Iste su večeri torbe nestale.
Rackstraw je postao osumnjičenik
jer je svima, pa i članovima obitelji rekao
da je njegov očuh Philip otišao na Havaje.
Nakon temeljite istrage,
postalo je jasno da Philip Rackstraw nije na Havajima.
Nastojao sam ih potaknuti da pogledaju uokolo
i na imanju pokušaju potražiti tragove zakopavanja
jer psi nisu htjeli otići.
Pronašli su udubljenje i krenuli pretraživati imanje.
Ondje su pronašli njegove ostatke.
Imao je metak u potiljku.
ROBERT RACKSTRAW (34) OPTUŽEN JE
ZA UBOJSTVO I POSJEDOVANJE UKRADENE IMOVINE.
Robert Rackstraw na sud je dolazio u invalidskim kolicima,
tvrdeći da je ozlijeđen u Vijetnamu, ali o ozljedama nije bilo zapisa.
Prizor čovjeka u kolicima,
suosjećajnog, na rubu suza, koji je pred svima rekao
da on nije počinio ubojstvo, ali da će pronaći ubojicu.
Porota je nasjela i oslobodila ga.
1978. G. OSLOBOĐEN JE OPTUŽBE ZA UBOJSTVO PHILIPA RACKSTRAWA
Kad sam ga prvi put upoznao uživo,
sjećam se da sam bio u sudnici.
Da pogledi ubijaju,
kunem se, ubio bi me na licu mjesta.
Nikad neću zaboraviti pogled kojim me prostrijelio.
Mislim da je Bob Rackstraw
mogao ubiti svog oca
i ne požaliti ni trenutka.
U to sam uvjerena.
Sedamdesete su bile desetljeće puno događaja u životu Roberta Rackstrawa.
Nakon suđenja za ubojstvo
čekao je suđenje zbog posjedovanja eksploziva…
PRONAĐEN PILOT
…krivotvorenja čekova i moguće prijevare.
Rackstraw je jučer osuđen zbog lažnih čekova u iznosu od 46 000 dolara.
Porota ga je proglasila krivim nakon tri tjedna suđenja
koje je okrug San Joaquin stajalo stotine tisuća dolara.
Dio troškova je i ovaj automobil
koji je okružni tužitelj raznio kako bi poroti pokazao
što se može učiniti
s eksplozivom pronađenim kod Rackstrawa.
Ove godine Rackstraw je osporio optužbu da je unajmio zrakoplov u Stocktonu,
odaslao poziv za pomoć iznad oceana zapadno od Montereya
i, tijekom potrage zrakoplova Obalne straže,
sletio u okrugu Orange, obojio zrakoplov i promijenio identifikacijski broj.
PAD ZRAKOPLOVA MOŽDA LAŽAN
Pokušavao je izbjeći suđenje zbog optužbi za eksploziv.
Sve je bila varka.
1979. G. OSUĐEN ZA GOMILANJE EKSPLOZIVA
Na upit policajaca u Stocktonu o D. B.-ju Cooperu,
Rackstraw se pozvao na svoje pravo na odvjetnika
i pitanja su prestala.
U ovom trenutku on je samo zanimljiva mogućnost
i čeka suđenje zbog drugih optužbi
dok FBI nastavlja s istragom.
Je li opravdana sumnja da ste vi mogući osumnjičenik?
Da sam ja istražitelj, svakako. Ne bih se isključio.
Ni sebe ni nekog sličnog meni.
Jeste li tad bili u Washingtonu?
Bio sam u Washingtonu više puta.
FBI je to potvrdio. To je jedan od razloga zašto me progone.
FBI je sa sigurnošću znao za Roberta Rackstrawa.
Sumnjičio ga je da je D. B. Cooper,
ali je na kraju otišao u drugom smjeru.
Možda ga je tad FBI opravdano isključio,
ali zapravo je pustio pravog čovjeka.
Pokušavam shvatiti što se događa.
Zašto je FBI to učinio?
Zašto je štitio osobu koju je smatrao…
BIVŠI VODITELJ OBAVJEŠTAJNE SLUŽBE
…mogućim počiniteljem toga zločina?
Imamo informacije
da je Rackstraw surađivao
s CIA-jom
na tajnim misijama,
dugotrajnim misijama.
Zadatak Središnje obavještajne agencije
ponajprije je nacionalna sigurnost.
Međutim, većinom djeluje u inozemstvu,
iako obavlja misije i u tuzemstvu.
Traži špijune.
VIJETNAM, 1970. G.
Jednog je dana u našu satniju došao čovjek.
Dovezao se u džipu, a na leđima je imao strojnice.
Dugo je bio u džungli
i trebao je odmor od bojišnice.
Rekao je da je iz CIA-je.
On i Rackstraw odmah su se sprijateljili.
Nakon nekoliko dana vidio sam Rackstrawa
kako odlazi s momkom iz CIA-je u njegovom džipu.
Nije ga bilo barem tri dana.
Mislim da je to možda bio početak
njegove kasnije suradnje s CIA-jom.
IRAN, 1978. G.
Radio je za tvrtku Bell Helicopter u Iranu
Nisam sigurna kako bi to u sedamdesetima bilo moguće
bez službenog odobrenja CIA-je.
To je bilo prije svrgnuća iranskog šaha.
Ajatolah je već bio ondje.
Ljudi iz tvrtke Bell Helicopter
obučavali su šahove pilote helikoptera.
NIKARAGVA, 1985. G.
On je bio u Nikaragvi
kad je počela afera Irangate. Bio je upleten u sve to.
Neki to nazivaju skandalom, a drugi tragedijom.
Današnje iznenađujuće otkriće da je čak do 30 milijuna dolara
iz tajnog sporazuma o naoružanju s Iranom
završilo u rukama Kontraša, protuvladinih snaga u Nikaragvi.
SAD nije zamijenio pune brodove i zrakoplove oružja
za povratak američkih talaca, a neće to ni učiniti.
Budimo iskreni, radi se o operativcu CIA-je, a ne o zaposleniku.
Angažiran je da upravlja zrakoplovom.
1985. G. NAVODNO JE BIO PILOT NA TAJNIM MISIJAMA CIA-JE
Nekoliko se žena hvalio da radi za CIA-ju.
Pronašli smo policajce kojima je tijekom ispitivanja
za mjesne zločine rekao da je u CIA-ji.
Ako je zaista bio CIA-jin agent,
kao što mnogi tvrde,
možda CIA to jednostavno ne želi otkriti
zbog nacionalne sigurnosti.
U hijerarhiji obavještajnih zajednica,
CIA ima prednost pred FBI-em.
CIA kaže FBI-u:
„Ne istražujte ovog tipa
jer će vam ispričati priče koje ne želimo da vam ispriča.”
Obratio sam se prijatelju koji je umirovljeni CIA-jin agent
i pitao ga bi li mu netko iz CIA-je…
BIVŠI SPEC. AGENT ZRAČNIH SNAGA
…mogao reći je li on zaista bio pilot u Irangateu.
Rekao je da je pitao svoj izvor i da je dobio sljedeći odgovor:
„Ne možemo potvrditi.”
To zapravo znači „da”
jer tradicionalni odgovor glasi: „Ne možemo potvrditi ni poreći.”
Ali ako je odgovor samo „potvrditi”, tj. „ne možemo potvrditi“,
to znači „da“.
Po mom mišljenju, nisam imao razloga…
AUTOR, SKYJACK
…zaista sumnjičiti Rackstrawa.
POVJERLJIVO
Nažalost, nedostaje nam jedan dokaz
koji bi bio ključan u cijelom slučaju, a to su opušci cigareta.
Tijekom leta D. B. Cooper zapravo je popušio osam cigareta.
ISTRAŽITELJ D. B.-JA COOPERA
Agenti FBI-ja iz Las Vegasa imali su opuške.
AUTOR KNJIGE
Sad znamo da bi to bilo savršeno za DNK analizu.
Ali momci iz Las Vegasa ne mogu ih naći.
Zaista su sjebali u nekoliko područja
i time nam onemogućili da saznamo istinu.
Mislim da je FBI tada dao sve od sebe.
Time hoću reći da je uložio sve moguće napore.
BIVŠI FBI-EV AGENT
Nisu se štedila sredstva ni ljudska snaga.
Mislim da smo to odradili
vrlo učinkovito.
Prva skica koju je nacrtao crtač,
takozvana skica Binga Crosbyja,
izazvala je lančanu reakciju paranoje u cijeloj zemlji
jer je bila vrlo jednostavna.
Ako dovoljno dugo gledaš u nju…
BIVŠA VODITELJICA ODJELA ZA KRINKE
…sliči svakom i nikom. Na njoj je anonimni muškarac
nalik na poslovnog čovjeka. Kao 90 % ljudi na tom letu.
FBI ju je pustio u javnost
i dobio toliko dojava da zapravo nije mogao pronaći dobar trag.
Svi su postali paranoični i u svojim su najbližima vidjeli D. B.-ja Coopera.
On je bio junak.
Tadašnja gospodarska situacija bila je loša.
Svi su ga gledali kao da je Robin Hood.
Izuzev nekolicine nas, svi su ga smatrali uzorom.
PUTNIK NA LETU 305
POTRAGA ZA OTMIČAREM KOJI PODSJEĆA NA ROBINA HOODA
Amaterski istražitelji poslali su mi stotine slika
i pisali kako misle da je otac nećaka rođaka ujaka njihovog brata
na samrti priznao da je D. B. Cooper.
Pokazali bi mi sliku i pitali me: „Sliči li mu?”
On je bio tvoj susjed, tvoj radni kolega.
Bio je osoba s kojom si bio u Vijetnamu.
Bio je tko god si htio da bude.
Svaki je dio ove priče kontroverzan.
Sve činjenice u koje si siguran
možda baš i nisu one činjenice koje očekuješ.
Kad sam bila voditeljica Odjela za krinke u CIA-ji,
na osobi smo promijenili sve što smo mogli promijeniti.
Kad sam prvi put vidjela te skice,
prvo sam pomislila: „Izgleda li on zaista ovako?”
1. STRUČNJAK ZA PRERUŠAVANJE
Tko kaže da nije plavokos, da njegova tamna put nije šminka?
Nosi odijelo? To je izvrsna krinka
za osobe koje ne nose odijelo svaki dan.
Jednostavno izgleda poput poslovnog čovjeka,
poput konformista.
Da nije bio tako običan i uredan, možda to ni ne bi uspio izvesti, ne znam.
POVJESNIČARKA KULTURE
Jedna od stjuardesa koje sam pronašao
rekla je da je znala da je bio našminkan.
Jedan je svjedok rekao da je imao sjajnu crnu kosu.
Obojio je kosu.
Tu ima prostora za svakojake zanimljive smicalice.
2. POMOĆ NA TLU
Moguće je da je imao pomagača na tlu.
U izvještaju kontrolora zračnog prometa stoji da je vidio baklje.
Upaljene baklje uz rijeku Columbiju s oregonske strane.
Ako su u noći otmice viđene baklje,
smatram da to treba istražiti, a ne zanemariti.
Je li imao ekipu za izvlačenje?
Uspio je pobjeći sa svim novcem, padobranima, bombom.
Ništa zapravo nije pronađeno, zaista je to vješto odradio.
Gdje je sve to?
Mislim da je osoba na tlu pokupila sve,
padobran, novac i D. B.-ja, i da su pobjegli.
Moguće je i da je većina novca ostala u zrakoplovu.
3. PRATITE NOVAC
Dvjesto tisuća dolara u novčanicama od 20 dolara
težilo je više od 9 kilograma.
Ja ne bih iskočila iz zrakoplova s tim.
Ali kako je novac dospio do plaže Tena?
Godine 1980. na ovoj pješčanoj obali rijeke u Washingtonu
osmogodišnji je dječak na izletu pronašao dio plijena D. B.-ja Coopera.
PLAŽA TENA
Netko je vjerojatno odšetao do obale rijeke
i naknadno spremio novac.
PRONAĐENO JE 5800 DOLARA
Samo nagađam. Ovo može ići u mnogim smjerovima.
2013.
Kad sam pogledao Tomov dosje,
bio sam uvjeren da bih ja kao tužitelj u tom slučaju
uspio podići optužnicu, ali i skupiti dovoljno dokaza
da Rackstrawa osude za zločine…
BIVŠI DRŽ. ODVJETNIK
…pripisane D. B.-ju Cooperu.
U gotovo deset godina tijekom kojih sam radio na slučaju,
mislim da nije postojalo baš ništa
što bi nas odvratilo od Roberta Rackstrawa.
Samo smo prikupljali sve više dokaza koje smo imali protiv njega.
Jesu li oni ikada bili nepobitni?
Ne, nikada nisu bili nepobitni. Ali izvan svake sumnje?
Bez zadrške sam mogao reći da Roberta Rackstrawa smatram krivim.
Osobito znajući kao odvjetnik
da su mnogi ubojice osuđeni na temelju posrednih dokaza.
-Radi li mikrofon? Proba, proba. -Zvuči odlično.
Super.
ŠERIF OKRUGA VENTURA
Tom je uvijek mislio da će o tome napisati knjigu
ili napraviti dokumentarac.
Stoga je počeo okupljati ekipu za snimanje,
a Jim Forbes trebao je biti lice i glas
onoga što smo tada radili.
-Krećemo. -Možemo?
Tom Colbert obratio mi se u ljeto 2012. godine.
Zajedno smo radili na CBS-u u osamdesetima.
Bio je vrlo uporan…
SCENARIST I PRODUCENT
…i htio je da istražim nešto veliko.
Kad sam vidio da se radi o D. B.-ju Cooperu, okrenuo sam očima.
Nisam niti sam ikad bio obožavatelj D. B.-ja Coopera.
U toj me priči privukao samo jedan detalj:
Robert Rackstraw.
Brojna zanimljiva obilježja
njegove prošlosti, osobnosti i kretanja u meni su pobudila znatiželju.
Jednostavno me…
On je bio Charlotte i uhvatio me u svoju mrežu.
Uvlačio me.
Jedan od najuzbudljivijih trenutaka za nas
bio je pronalazak Linde Loduce, Rackstrawove sestre.
Imao sam osjećaj da nisu bliski
jer međusobno nisu komunicirali.
Poslao sam joj pismo.
S Lindom smo u San Luis Obispu snimili četverosatni intervju,
izvanredan intervju o tome zašto ona misli da je on možda Cooper.
Prije početka intervjua rekla mi je da joj se vratio rak.
Rekao sam da možemo prestati, ali je ona željela govoriti.
SESTRA
Došlo je do toga da svaki put kad bi progovorio,
ja bih znala da veliki dio onog što je rekao nije istinit.
Kad vam je FBI-ev agent prvi put rekao
da je vaš brat možda D. B. Cooper, nasmijali ste se.
Jesam.
-Niste to shvatili ozbiljno. -Ne baš.
Sad kad ste vidjeli sve dokaze koje imamo,
što mislite o toj mogućnosti?
Mislim da su uvjerljivi.
Uzevši u obzir i njegove vještine,
on jest tip osobe koji bi tako nešto učinio,
takva mu je osobnost.
Tada je bio ljut i to bi isplanirao
i učinio samo zato što je bio ljut na vojsku i sve oko sebe.
No mislim da postoji velika mogućnost
da je on D. B. Cooper.
Jedino što mi u svemu tomu nije štimalo bila je izjava stjuardese.
Naravno, čovjek je uvijek nervozan kad treba nekog opisati,
ali stjuardesa koja mu je vidjela oči rekla je da su bile smeđe.
Bob nije imao smeđe oči.
I to smo istražili.
I zaboravio sam što je tu zbunjujuće. Neću… Želiš li ti objasniti?
Na brzinu, oči su mu bile zelenosmeđe.
A ona ga je vidjela samo na nekoliko trenutaka
-bez naočala, pa je rekla da su smeđe. -Aha.
Na nekim slikama izgledaju smeđe,
ali na nekima izgledaju zeleno.
-Da. -Zapravo sve ovisi o svjetlu.
Potpuno istinito.
Samo sam pomislila kako on nema smeđe oči.
Ali razumijem.
SAN DIEGO, 2013. G.
U svibnju 2013. godine konačno je donesena odluka:
otići će izravno k Rackstrawu.
To je to.
Poveli su snimatelje…
SIROMAŠTVO JE SRANJE PHOENIX, ARIZONA
…i pokušali napraviti spontani intervju.
Oko sebe sam okupio
stručnjake iz raznih područja,
od snimatelja do istražitelja.
Računao sam na njih da će mi čuvati leđa na terenu.
Prvo sam se javio Rackstrawu telefonom…
TVRTKA ROBERTA RACKSTRAWA
…početkom studenog 2012. godine
i objasnio sam mu što radimo,
a to je retrospektiva D. B.-ja Coopera 41 godinu poslije.
Kazao sam mu da znam da je on bio jedan od osumnjičenika i da je oslobođen,
odnosno da su ga prestali sumnjičiti
i da bih rado s njim porazgovarao o tom iskustvu.
Na kraju sam mu rekao da bismo ga rado intervjuirali.
Pristao je, a onda je počeo odugovlačiti.
Na koncu sam rekao Tomu da trebamo nastaviti s tim
i potražiti odgovore.
Da moramo otići i razgovarati s njim.
Bilo bi sjajno ako biste nam javljali što se događa.
Pripremi se.
Stiže! Meta je na licu mjesta s psom,
upravo izlazi iz auta Tome, trebao bi stići.
Gospode, daj mi snage.
Daj mi hrabrosti.
Bobe, imam pitanje za tebe.
Nešto bih te pitao.
Iskreno, sanjao sam kako ću mu prići.
Mjesecima to nisam mogao izbaciti iz glave.
Samo sam se htio suočiti s njim,
reći mu tko je, što je i što mi želimo.
Hvala Bogu, Jim Forbes i drugi uvjerili su me da budem objektivniji.
Ne bojim se suočiti se s opasnošću,
no, sad kad imam obitelj, kao i većina nas shvaćam
da treba biti oprezan.
Moj je glavni zadatak bio ponuditi mu potencijalni film
i knjigu o njegovoj priči u kojima bi on sudjelovao.
Prvog je dana Tom razgovarao s njim.
Htio je sjesti s njim,
obaviti intervju oči u oči s dvije kamere, kao mi sad,
i postupno otkrivati istinu
gledajući mu u oči.
-Ja sam Bob. -Drago mi je, Bobe.
Dugo vas već želim upoznati.
Dobro.
Aha, za Boga miloga! Tom, tako je.
Nisam htio da se ne pojavite na ručku.
-Možemo li nakratko sjesti? -Da, samo da uslužim gospodina.
Bobe Rackstrawe, život će ti se promijeniti.
Divno je upoznati osobu uživo.
Da.
Prvo sam vas htio nešto pitati.
Htio sam vas pitati zašto ste usred ovoga.
Sjećate se Jima Forbesa? Povremeno surađujem s njim.
I sada surađujem s njim.
Jim mi je rekao da je pronašao 54 vaših starih prijatelja,
od San Francisca do krijumčara u Portlandu
i kolega sa Sveučilišta u Oregonu.
S njima smo snimili deset sati razgovora
i ispričali su nam intrigantnu priču o vama.
Čekajte malo. Želite reći da su 54 osobe
rekle da sam ja D. B. Cooper?
Svi su ti ljudi pristali i namjeravamo snimiti dokumentarac.
To je loša vijest, ali imam i dobru vijest.
Dobra vijest počinje s čekom od 20 000 dolara
u zamjenu za vašu istinitu priču.
Ona zatim može postati knjiga,
dokumentarac i film o vama.
Došli biste k nama u hotel, ispričali nam priču i uzeli ček.
Potom, ako je vjerovati mojem odvjetniku u Hollywoodu, do kraja godine
zaradili biste između 250 000 i 500 000 dolara.
Nakon knjige i dokumentarca krenut će nadmetanje za snimanje filma.
Cijena će narasti i svi ćemo zaraditi.
I ne radi se samo o Hollywoodu.
U Washingtonu za vas imam odvjetnike.
Nijedna porota neće osuditi legendu
koja je izvela ovo bez ozlijeđenih.
Ne želimo vas uhititi…
Znate da ja nisam D. B. Cooper. O čemu je onda ta priča?
Vaši su nam prijatelji dali informacije i htjeli bismo…
Jesu li to pametne naočale?
-Ne, to nisu pametne naočale. -Nego?
-Moje naočale. -Dobro.
Nego, dogovorit ćemo da vi…
Unutra nemate kamere?
Kamere? Dajte, Bobe.
Isuse. Imaš li ti kamere?
-Ne, ali ako hoćete… -Skinut ću ih.
Želite da skinem naočale? Želite me vidjeti? Dobro.
Uglavnom, da se vratimo na ugovor. Gledajući ga,
kad sam ga prvi put pogledao, zapravo ste htjeli sve:
moje ime i detalje o meni.
To je životna priča u Hollywoodu. Ne možemo uzeti samo dio.
Što se mene tiče, Hollywood neka se goni, no 20 000 dolara je dvomjesečna najamnina.
Ali ne ide vam u prilog ako ne mogu dobiti više od 25 somova.
Kažem vam, ako ste vi D. B. Cooper, platit ću vam 20 somova.
Ne, nisam. Utuvite si to u glavu.
Doveli su i stjuardesu kad sam bio u zatvoru
-i rekla je da to nisam ja. -Nazvat ću Jima.
Tad je FBI odustao.
Nije me iznenadilo njegovo ponašanje.
Odavno već nisam objektivan u ovom slučaju
i u srcu znam tko je on. Zato sam očekivao da će me poslušati.
Ne bih očekivao da me sluša nevin čovjek.
Slušao me jer je htio vidjeti koliko znam.
Postoji viša i niža razina.
Gledajte to iz Rackstrawove perspektive.
On je tip čija je prošlost očito živopisna
i koji se već sukobljavao sa zakonom,
ali je takoreći odslužio svoju kaznu.
Očito je i poštovao zakon nakon što je izašao iz zatvora.
Dakle, već je desetljećima uzoran građanin.
No, mnogo godina kasnije,
odjednom ga žele iznenadno intervjuirati i slično.
Tijekom sastavljanja svega ovoga
nedvojbeno su ga uznemiravali.
Rekao sam mu: „Bobe, ovako ćemo. Vratit ćemo se sutra s kamerama
i obaviti intervju.
Nitko osim vas ne treba pričati vašu priču.”
Obećao nas je nazvati.
Rekao sam mu da nas nazove do 21 h i da dolazimo sutra ujutro u 9 h.
Obećao sam mu to. Rekao je da će nazvati.
Čvrsto smo se rukovali. Pogledao sam ga u oči
i rekao: „Nećeš me nazvati.”
Na putu smo.
SLJEDEĆI DAN
Približavamo se kružnom toku.
Osim mene, s njim je trebao razgovarati i Jim Forbes
koji je bio zadužen za činjenice. To nije bio moj zadatak.
Ja sam ga trebao uvjeriti, što i više odgovara mojoj osobnosti.
U svojem poslu mrzim ono što neki nazivaju intervjuima iz zasjede.
Nije bila zasjeda, najavili smo se.
Ponekad nemaš izbora, osobito s javnim službenicima
koji izbjegavaju odgovarati na važna pitanja.
Bob je bio obični građanin,
ali je u prošlosti bio vrlo poznati građanin.
Imali smo razloga vjerovati da postoji mogućnost
da je on D. B. Cooper.
Ako izvuče oružje, bacamo se na pod ili ga udaramo?
Ti odluči.
-Ovisi koliko ste bliski. -Da.
Ono s…
-Snimate li? -Da.
OSIGURANJE TOMA COLBERTA
Imam deset metaka u pištolju i još dva spremnika.
To je dosta.
Ako ga ne pogodim otprve, imam rezervu.
Da, možeš ti bolje.
-Obučen si. -Dobro je znati.
-Molim? -Vidim ga.
Trebali bi stići za tri, četiri minute.
Dobro.
Vidim ga, nalazi se u skladištu.
-Koje skladište? -Vidiš li otvoreno skladište?
Bobe, Jim Forbes je.
Učinimo ovo kako treba.
Izađite, razgovarajmo. Zašto se skrivate u skladištu?
Nevini se ljudi ne skrivaju u skladištima.
Zamislite samo kako ovo izgleda, Bobe.
Želim vam postaviti laka pitanja,
a vi se skrivate u skladištu da ih izbjegnete.
Nemojte komplicirati.
Izađite, razgovarat ćemo i gotovi smo.
Evo ga, napokon. Čini se da ga je zvao Tom.
-Jeste li razgovarali s Tomom? -Da, jesam.
-Tom je… -Ne želim se svađati s vama.
Ni ja, Bobe. Učinimo to na pravi način.
Pa, svatko od nas ima svoj način.
Već šest mjeseci pokušavam na vaš način.
Nije istina. Javio sam se odvjetniku i rekao mi je da ne razgovaram s vama,
da ćete izmišljati priče i hvatati krivine. Rekao sam mu da neću.
Bez izmišljanja priča, postavit ću vam jednostavno pitanje.
-Jeste li se vi ukrcali na let… -Što sam vam rekao?
…24. studenog 1971. godine
predstavljajući se kao Dan Cooper?
Možda i jesam.
Jeste li oteli zrakoplov koji je išao iz Seattlea prema Renu?
Možda nisam bio jasan, Jime.
-Ne glumite mladog Dana Rathera. -Jeste li vi D. B. Cooper?
Bobe, učini mi uslugu?
Idi u trgovinu i zaključaj vrata, može?
-Odmah? Hajde. -Bobe, jeste li vi D. B Cooper?
Imamo svjedoke koji su vas vidjeli u Astoriji
i u Corvallisu u Oregonu u razdoblju između vašeg otpusta 1971. godine
i otmice. Jeste li bili ondje?
Bobe, nakon oslobođenja od optužbe za ubojstvo,
zašto ste ukrali zrakoplov?
Zašto ste pobjegli, Bobe, ako niste krivi?
Ovo je jedna od najvećih potjera u povijesti američkih službi.
Moglo bi se reći da će jedina osoba poznatija od D. B.-ja Coopera
biti osoba koja ga pronađe.
S tom popularnošću i pažnjom dolaze slava i bogatstvo.
Znam da vas izluđujem, ali to mi nije namjera. Oprostite.
-Da, jest. -Nije. Nemam…
Pustite me ili ću poludjeti. To vrijedi za sve.
Znam da znate da loš dojam ostavlja
to što ne želi odgovoriti na pitanja, što se skriva
i što mu vi morate reći da ode odavde.
Brine me njegov tlak.
Vjerojatno si čuo kad je govorio o krvnom tlaku.
Čovječe, ne želim ubiti jebenog tipa.
Brinem se za njega.
Vruće je. On je lošeg zdravlja.
Postalo je ozbiljno i zabrinut sam.
Nisam mu došao naškoditi.
Razgovor je bio vrlo razočaravajuć.
Uopće to nisam htio.
Nisam dobio nikakve odgovore, već sam samo imao nova pitanja.
Plamen u meni nije ugašen, nego je rasplamsan.
Jako je okolišao.
Već dvije godine nadam se i sanjam o tom
da sjednem s tim čovjekom i da iskreno porazgovaramo.
Osjećam da je prošlo najbolje što je moglo proći.
Smatramo da smo riješili ovaj slučaj.
Sada naši potomci mogu reći da smo riješili slučaj D. B.-ja Coopera,
ali mi zapravo želimo pokazati da je naša metodologija učinkovita.
Znali smo da smo našli pravog tipa.
Smatram da je veliki dio rada Colberta i njegove grupe
koji smo nedavno vidjeli u vezi s Rackstrawom
prilično pogrešan.
Mislim da on samo želi biti poznat kao tip
koji je riješio tajnu D. B.-ja Coopera.
Možda djelomično želi i slavu i novac koje bi s tim dobio, ne znam.
Možda samo želi da na Wikipediji piše
da je on riješio slučaj. Zapravo nisam siguran.
No, mislim da je to na koncu ono što ga pokreće.
To je moje mišljenje. To je zapravo njegov poticaj,
a problem je u tome što ne razmišlja trezveno.
Kao što ste rekli,
vaša prošlost ukazuje na to da ste vi možda D. B. Cooper.
Možda.
Bez obzira na to je li Rackstraw D. B. Cooper,
on je uživao u cijeloj toj maštariji
da svi misle da je on D. B. Cooper.
Svi koji krenu ovim putem
krenu od znatiželje.
Onda počnu vjerovati u nešto
i ulažu sve više vremena u održavanje svojeg uvjerenja.
Sve u svemu, može se zaključiti da u nekom trenutku
prestanu tražiti odgovore i počnu tražiti potvrdu
vlastitih uvjerenja u vezi s tim.
To je potvrdna pristranost,
traženje argumenata koji bi potvrdili tvoju ideju.
Previše je dokaza. To je definitivno bio Rackstraw.
Tražimo činjenice.
Na to me moj tim podsjeća svaki dan.
Ne smije me ponijeti čarolija zagonetki. Trebam se usredotočiti na činjenice.
Ljudi mi ponekad govore da sam opsjednut.
Motiviran sam.
Ovaj je slučaj maraton, žrtva,
izazov, ponor.
Što mu se više posvetiš, to ga je teže pustiti.
Prijevod titlova: Ivana Kuzmić